Tomáš Rybár

Tomáš Rybár (* 23. august 1999, Bratislava) je bývalý slovenský futbalový brankár pôsobiaci v klube ŠK Slovan Bratislava. V súčasnosti sa venuje web dizajnu a tvorbe online obsahu.

Klubové pôsobenie 
S futbalom začínal v rodnom Limbachu ako 5-ročný, kde už na svojom prvom tréningu zaujal post brankára.

V roku 2012 si ho ako 13-ročného vyžiadal bratislavský futbalový klub FC Petržalka 1898, aby v ich farbách chytal na jednom z najznámejších mladežníckych medzinárodnych turnajov sveta IberCup konajúcom sa v Portugalsku, Estorile 25.-30. júna 2012. Na základe výborných výkonov, ktorými sa prezentoval počas celého turnaja, dostal od FC Petržalka 1898 ponuku na prestup, a tak sa ešte v tom istom roku stal oficiálne hráčom tohto klubu. Rybár pôsobil v Petržalke vo vekovej kategórii U13 nasledujúcu sezónu 2012/2013 až do momentu, kedy upútal ďalší bratislavský futbalový klub ŠK Slovan Bratislava, do ktorého finálne prestúpil v júli 2013.

Sezóna 2013/2014 bola pre Rybára veľmi úspešnou. Počas celej sezóny si držal svoje kvalitné výkony, ktoré boli na konci sezóny ozdobené získaním titulu majstra Slovenska po napínavom finálovom zápase s klubom MŠK Žilina. Počas tohto zápasu Rybár vychytal niekoľko nepríjemných šancí súpera a rozhodujúcu penaltovú strelu. V tej istej sezóne na konci jesennej časti bol nominovaný ako brankár výberu Bratislavského futbalového zväzu na medzinárodný turnaj starších žiakov U15 BRATISLAVA CUP 2013 konajúci sa 7. decembra 2013, na konci ktorého získal ocenenie najlepšieho brankára. V priebehu jarnej časti tej istej sezóny sa Rybár v dňoch 10. až 13. apríla 2014 zúčastnil česko-slovenského turnaja PREMIER CUP v Prahe, kde sa so svojim tímom ŠK Slovan Bratislava U15 umiestnil na druhom mieste. Rybár bol vyhlásený za najlepšieho brankára v rámci Česka a Slovenska vekovej kategórie 15-ročných. Na konci nasledujúcej sezóny 2014/2015, počas ktorej Rybár pôsobil vo vekovej kategórii U16, sa so svojim tímom umiestnil na finálnom druhom mieste.

Sezóna 2015/2016 sa pre Rybára vyznačovala prechodom do vyššej vekovej kategórie U19 po odohratí polovice tejto sezóny v tíme U17, pričom rovnaká situácia sa zopakovala aj v nasledujúcej sezóne.
Rybár v sezóne 2016/2017 pôsobil počas jesennej časti v tíme starších dorastencov U19, ale od jarnej časti sa presunul opäť vyššie, a to do mužskej kategórie ŠK Slovan Bratislava Juniori. Rybár tak ako 17-ročný chytal v druhej slovenskej lige , prezentoval sa kvalitnými výkonmi a aj čistými kontami. Počas letnej prípravy aktuálnej sezóny 2017/2018 začal trénovať s A-mužstvom a následne v zápasoch predkola Európskej ligy UEFA proti arménskemu klubu FC Pjunik a dánskemu klubu Lyngby BK sa Rybár dostal na post brankárskej dvojky. Od júla 2017 sa stal oficiálnym brankárom seniorského tímu ŠK Slovan Bratislava. Počas letnej prípravy v júli odchytal za seniorov prípravné zápasy proti klubom Inter Bratislava a OFK Dunajská Lužná. Zápasovú prax Rybár získava vďaka pravidelnému chytávaniu za juniorov. V novembri 2017 podpísal 5-ročný kontrakt  s ŠK Slovan Bratislava.

Reprezentácia 
Počas sezóny 2012/2013 sa jeho meno pravidelne objavovalo na nominačných listinách výberu Bratislavského futbalového zväzu na rôzne medzinárodné, regionálne, priateľské zápasy a kontrolné zrazy. V rokoch 2013 a 2014 sa stal súčasťou Slovenskej futbalovej reprezentácie U15 ako reprezentačný brankár. V roku 2013 bol nominovaný ako brankár výberu Bratislavského futbalového zväzu na medzinárodný turnaj starších žiakov U15 BRATISLAVA CUP 2013 konajúci sa 7. decembra 2013, na konci ktorého získal ocenenie najlepšieho brankára. V nasledujúcich rokoch bol nominovaný ako náhradný reprezentačný brankár a v súčasnosti patrí k širšiemu kádru slovenskej futbalovej reprezentácie do 19 rokov.

Nominácia do základnej zostavy 
 Nominácia U14 výberu Bratislavy na kontrolný zraz v Bratislave, 23. november 2011
 Nominácia U14 výberu BFZ na kontrolný zraz v Bratislave 7. decembra 2011 a na MHT o pohár J. Vengloša v Banskej Bystrici 16.17. decembra 2011
 Nominácia U13 výberu BFZ na kontrolný zraz na ihrisku FKM Karlova Ves, 25. apríl 2012
 Nominácia U13 výberu BFZ na kontrolný zraz na ihrisku FKM Karlova Ves, 23. máj 2012
 Nominácia U13 výberu BFZ na prípravný zápas s FC Petržalka „98“ na ihrisku BCT Bratislava, 6. jún 2012
 Nominácia U14 výberu BFZ na sústredenie v Senci, 10.12. september 2012
 Nominácia U14 výberu BFZ na Regionálny turnaj v Senci, 23.26. september 2012
 Nominácia U14 výberu BFZ na kontrolný zraz na ihrisku FKM Karlova Ves, 6. marec 2013
 Nominácia U14 výberu BFZ na kontrolný zraz na ihrisku FK Rapid v prievoze, 21. marec 2013
 Nominácia U14 výberu BFZ na kontrolný zraz v Senci, 2.4. apríl 2013
 Nominácia U14 výberu BFZ na Regionálny turnaj v Senci, 14.17. apríl 2013
 Nominácia U15 výberu BFZ na Medzinárodný turnaj v Košiciach, 25.29. august 2013
 Nominácia SR15 na kontrolný zraz v Senci, 7.8. október 2013
 Nominácia U15 výberu BFZ na KZ BFZ SH Domu Športu SZTK, 28. október 2013
 Nominácia SR15 na priateľský dvojzápas s Maďarskom, 4.7. december 2013
 Nominácia U15 výberu BFZ na MT Bratislava CUP 2013 v SH Domu Športu SZTK, 28. november 2013
 Nominácia SR15 na UEFA Development v Moldavsku, 29. apríl. 5. máj 2014

Nominácia do širšieho kádra 
 Nominácia SR16 na priateľský dvojzápas proti Česku, 14.18. september 2014
 Nominácia SR16 na priateľský dvojzápas proti Bielorusku, 2.6. november 2014
 Nominácia SR16 na kontrolný zraz v Senci, 7.9. apríl 2015
 Nominácia SR16 na medzinárodný turnaj v Srbsku, 31. máj. 6. jún 2015
 Nominácia SR18 na 2 medzištátne prípravné zápasy v Macedónsku, 4.9. jún2017
 Nominácia SR19 na medzištátny zápas so Švajčiarskom, 29. august 2017
 Nominácia SR19 na 2 medzištátne prípravné zápasy s Gréckom a Anglickom, 2.9. október 2017
 Nominácia SR19 na kvalifikačný turnaj UEFA Qualifying Round v Turecku, 2.4. november 2017

Úspechy 
 Ocenenie najlepší brankár medzinárodného turnaja BRATISLAVA CUP 2013
 Majster Slovenska 2014
 Ocenenie najlepší brankár česko-slovenského turnaja PREMIER CUP 2014

Referencie

Externé odkazy 
 Tomáš Rybár na www.skslovan.com
 Tomáš Rybár na www.futbalnet.sk
 Tomáš Rybár na www.flashscore.sk
 Tomáš Rybár na www.ligy.sk
 Tomáš Rybár na www.glovespot.net

Slovenskí futbalisti
Futbaloví brankári
Hráči ŠK Slovan Bratislava
Osobnosti z Bratislavy